ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 22-МИ / 01.06.2022г.**

Следизборен период

На **01 юни 2022 г. от 18:00** часа се проведе заседание на Общинската избирателна комисия Благоевград, при следния

Д н е в е н р е д:

**1.** Обявяване на избран за общински съветник от листата на местна коалиция партия на ЗЕЛЕНИТЕ (ВОЛЯ)

**2.**  **Проект за решение относно установяване на административно нарушение на разпоредбите на чл.264,ал.4 ИК**

**3. Разни**

**ПРИСЪСТВАТ:**

Мартин Бусаров , Вилислав Балев, Милена Велкова, Мустафа Сирачки, Стоян Терзийски , , Светослава Терзиянова-Михайлова; Елеонора Атанасова. Владимир Вачев, Биляна Петачка, *Илия Милев,* Йордан Симонски, Александра Стоянова

**ОТСЪСТВАЩИ** : Елена Панчева

Заседанието бе открито в 18:00 ч. и председателствано от Мартин Бусаров – председател на комисията.

М.Бусаров:

Скъпи колеги, заседание на ОИК.

Виждам че имаме кворум.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 12 члена на ОИК , 12 са «ЗА», «ПРОТИВ» няма.

**По І(първа) точка от дневния ред:**

М.Бусаров докладва следното:

Докладвам за постъпила преписка в ОИК, която съдържа оставка на общински съветник – от името на Цветозар Балабанов, общински съветник на местна коалиция Партия на зелените (Воля) . Заведено е писмо ведно с оставката с наш номер 881-МИ от 30.05.2022г. Колегите дежурни направиха традиционната справка в подреждането на листа А и Б, с резултата на местната коалиция и справка за предишни наши решения по отделни заявления на кандидати именно в тази листа, с които искаха от ОИК да не бъдат обявявани за избрани. Решенията гласувахме на предишното ни заседание.

Приготвили са Ви проект на решение, съобразили сме се с резултата и името на следващия, който ще обявим за избран за общински съветник.

Приговихме и няколко копия на преписката, за общински съвет, за администрацията и за нас.

Ако няма друго, предлагам следния проект за решение:

РЕШЕНИЕ  
№ 44-МИ  
Благоевград, 01.06.2022

ОТНОСНО: Обявяване на избран за общински съветник от листата на местна коалиция партия на ЗЕЛЕНИТЕ (ВОЛЯ)

В ОИК Благоевград е постъпила молба от Цветозар Димитров Балабанов, ЕГН: \*\*\*\*\*\*\*\*\*, обявен за избран за общински съветник от листата на местна коалиция партия на ЗЕЛЕНИТЕ (ВОЛЯ)“ в общински съвет на община Благоевград, след произведените на 27 октомври 2019 г. избори, с която молба същият се обръща към ОИК чрез Председателя на общински съвет на община Благоевград с искането да бъдат предсрочно прекратени пълномощията му на общински съветник. Молбата е заведена с вх.№ В-00-380 /30.05.2022 г. в регистъра на Община Благоевград – Общински Съвет и с вх.№ 881-МИ/30.05.2022 г. във входящия регистър на ОИК.

След като разгледа молбата подадена от обявения за избран с Решение 280-МИ от 29.10.2019 г. на ОИК Благоевград и положил клетва общински съветник, и след като направи справка чрез Информационно обслужване АД относно подреждането на кандидатите на местна коалиция партия на ЗЕЛЕНИТЕ (ВОЛЯ)  в листа А и листа Б на местната коалиция, ОИК установи кой е следващият в листата на местна коалиция партия на ЗЕЛЕНИТЕ (ВОЛЯ),  който следва да бъде обявен за избран за общински съветник от листа Б, поради което на основание  чл.87,ал.1,т.1 във връзка с чл. 453 и чл. 454 от Изборния кодекс и във връзка с чл. 30, ал. 4, т. 3 ЗМСМА, във връзка с Решение 1133-МИ от 14.04.2022 г. на ЦИК при спазване на законоустановения кворум Общинската избирателна комисия Благоевград

РЕШИ:

1. **Прекратява предсрочно пълномощията**на Цветозар Димитров Балабанов, ЕГН: \*\*\*\*\*\*\*\*\*\*\*\*\*, общински съветник от листата на местна коалиция партия на ЗЕЛЕНИТЕ (ВОЛЯ)“.

Анулира издаденото удостоверение за избран за общински съветник.

1. **ОБЯВЯВА** за избран за общински съветник **Македонка Славчова Шопска**, с ЕГН: **\*\*\*\*\*\*\*\*\***,  от кандидатската листа на местна коалиция партия на ЗЕЛЕНИТЕ (ВОЛЯ)“.

На обявения за избран за общински съветник да се издаде удостоверение.

Копие от настоящото решение да се изпрати за сведение на Председател на общински съвет  Благоевград .

Настоящото решение подлежи на обжалване пред Административен съд- Благоевград на основание чл.459 от Изборния кодекс.

Моля гласуваме.

ЗА гласуват 12 члена на ОИК:

Решението беше взето единодушно в 18.15часа.

**По 2 (втора ) точка от дневния ред:**

Мартин Бусаров докладва следното:

Докладвам за постъпила преписка в ОИК, изпратена ни от Районна Прокуратура Благоевград, с техен номер 245 от 2022г., която съдържа материали и постановление на отказ да се образува досъдебно производство срещу конкретно лице . Заведена е с наш номер 876-МИ от 16.05.2022г. Колегите дежурни направиха копия на част от материалите по преписката.

Както добре помним, на 27.06.2021г. произведохме частични избори за кмет на общината ни. Сега пред ОИК стои задачата,след като сме получили преписка от РП Благоевград, и тази преписка ни е пратена по компетентност, да си упражним правомощията по ИК и ЗАНН и ако преценим, разбира се, да установим нарушения на изборното законодателство.

Моля, да се запознаете с материалите по преписка №245/2022г. на РП Благоевград.

Биляна Петачка :

Колеги , действително, има данни че едно лице е нямало е право да се дописва и да гласува, обаче пак е дописан и е гласувал. Нашата задача е да се установи кой го е допуснал и следва да се установи кой и след това да се състави АУАН от Председателят ни. После Областния управител да си преценява за наказанието.Повтарят се обстоятелствата с предишните преписки.

Илия Милев :

Колеги, а с другите актове, нали там беше идентична обстановка, там сме установили и сме ги пратили по адреси. Нека си спазим процедурата и да си установим и тук нарушението.

Мартин Бусаров :

Колеги, ситуацията е идентична донякъде с предишната преписка , отново видно е че има данни , и то безпротиворечиви, на първо място , че лицето Георги Атанасов Попов е отишло да гласува, в СИК 010300108, но е нямал това право, не е отговарял на условието за наличие на уседналост. Това е установено от Прокуратурата. Само да отбележа, че по тази преписка сме дали отговор , както и предишните пъти, доста изчерпателен относно как и кой гласува, какви са действията на СИК при всеки конкретен случай. На второ място, установено е, че на датата 27.06.2021г., , преди прикючване на изборния ден, видно е от копие на секционния протокол за 27 .06 има дописвани избиратели под черта. Установени са кои или по-точно кой е бил на избирателния списък, кой лично е дописал избирателите, и е допуснал гласуването им. Има протокол за разпределение на функции.

Лицето от СИК е едно и също и на двата тура, тоест явно това лице си работи на избирателните списъци в тази СИК. Нямам обяснение, защо не са направили колегите от СИК проверка, като са видели личната карта на избирателя Георги Атанасов Попов. Могли са да установят, че щом го няма избирателя в основния списък, следва да се провери в списъка на заличените лица, и след това ако и там го няма, да сверят данните от личната карта – имена, и най важното адреса – тогава щеше да стане ясно, че лицето е с лична карта , издадена в периода по-малък от 6месеца преди изборите, и че следва да установят дали лицето, което иска да гласува има уседналост, съгласно чл.396 ИК.

Трябвало е да се провери постоянния адрес от кога е, и да се съобрази, че не изпълва условията по постоянен адрес, а по настоящ ако беше – щеше да си е включен в списъка, след подаване на заявление в срок.

След като е установено кой от СИК е отговарял за избирателния списък и кой е дописал избирателя Попов, ясно е кой е допуснал нарушение на 264,ал.4 ИК. Следа да се установи административно нарушение,да съставя АУАН и да се връчи на нарушителя, после след тази процедура ще го пратим на Областния управител да си преценява дали ще издава наказателно постановление.

Вилислав Балев :

Аз пак ще съм против. Няма нужда от АУАН, мисля че това е поредна грешка и не следва да се наказва.Лоша практика правим.

Светослава Терзиянова – Михайлова:

Колеги , аз също мисля, че това е поредната допусната грешка и не се е отразила на резултата. Да – има допуснато гласуване в нарушение, но нито гласуващия е наказан, а сега да накажем члена на СИК,не мисля, а и създаваме практика в посока на наказания.

М.Бусаров :

ОИК е компетентна съгласно чл496 да установи нарушението по 495 ИК, което нарушение е извън кръга на изрично упоменатите от чл.470 до 494 ИК. и в случая е нарушение на чл.264,ал.4 ИК.

Вилислав Балев:

Обръщам внимание, че само в местни избори е такава каша, а при нас през 2021 бяха едни избори април 2021 , после Юни 2021, после Юли 2021, после ноември 2021. Нормално да се объркат хората какви са правилата за едни избори и за парламентарните. КАзах го и преди на предишно заседание – не мисля че следва ОИК да наказва и да установява.Самите членове на СИК се оплакват в показанията си че не помнят вече какво е ставало и на кои избори. Пак казвам , опасна практика правим.

М.Бусаров:

Ако няма друго, предлагам следния проект за решение:

РЕШЕНИЕ  
№ 45-МИ  
Благоевград, 01.06.2022

ОТНОСНО: нарушение на разпоредбите на чл.264,ал.4 ИК

В Общинската избирателна комисия Благоевград постъпи преписка на Районна прокуратура Благоевград, с техен N: 245 /2022г.

Преписката е заведена с вх. N:876-МИ/ 16.05.2022г. във входящия регистър на ОИК.

В преписката се съдържат данни относно деяние, извършено от лицето Георги Атанасов Попов,ЕГН:\*\*\*\*\*\*\*\*\* – жител на град Благоевград, с настоящ адрес в гр.Благоевград, изразяващо се в гласуване в нарушение на правилата  на Изборния кодекс, в частичния местен избор за кмет на община Благоевград, произведен на 27 юни 2021г. /първи тур/.

След преценка на установените по преписката факти, Районна прокуратура Благоевград е счела, че досъдебно наказателно производство не следва да се образува. По отношение на Георги Атанасов Попов,ЕГН:\*\*\*\*\*\*\*\* – жител на град Благоевград, и извършеното от него деяние, е установено , че същото не изпълва от субективна страна състава на престъплението по чл.168 НК.

Копие от постановление за отказ за образуване на досъдебно производство е изпратено с преписката в ОИК  Благоевград, за преценка по компетентност , дали следва да се реализира административно- наказателна отговорност на членове от състава на СИК 010300108, находяща се в гр.Благоевград, в която е допуснат да упражни вот, без да има право на това, лицето Георги Атанасов Попов,ЕГН:\*\*\*\*\*\*\*\* – жител на град Благоевград.

В изпълнение на своите правомощия по установяване на извършени административни нарушения по повод разпоредбите на ИК и във връзка с ЗАНН, Общинската избирателна комисия Благоевград разгледа прокурорска преписка с N:245/2022г.

Общинската избирателна комисия Благоевград установи, че лицето Георги Атанасов Попов,ЕГН:\*\*\*\*\*\*\*\*\*, жител на град Благоевград, с настоящ адрес в гр.Благоевград,  на дата 27.06.2022г. е допуснат да гласува , в изборна секция № 010300108 –в град Благоевград, находяща се в детска градина „Усмивка“, на адрес кв.Освобождение №8  в  гр.Благоевград, без да има право на това.

Общинската избирателна комисия Благоевград установи, че в изборния ден – 27.06.2021г.,  като членовете на СИК 010300108, назначени с решения на ОИК, са произвели изборите в следния състав :

Председател – Ива Методиева Поповска

Зам.председател – Светла Симеонова Пингалова

Секретар – Лиляна Якимова Кръстева

Членове :

Симона Руменова Михалкова

Красимира Георгиева Хаджийска

Радостина Китанова Стойчева

Георги Венциславов Рошков

Габриела Генадиева Лицова

Даниела Христова Тренчева

Членът на СИК №010300108, който е дописал лицето Георги Атанасов Попов,ЕГН:\*\*\*\*\*\*\*\*, в допълнителната страница на избирателния списък,на първия тур,  и съответно е допуснал избирател до гласуване, но без да има право, е Симона Руменова Михалкова, ЕГН:\*\*\*\*\*\*\*\*\*\*\*, жител на гр.Благоевград, ул.“Яне Сандански“№17А, ет.3,ап.12.

По този начин членът на СИК №010300108 Симона Руменова Михалкова е нарушила разпоредбата на чл.264,ал.4 от ИК.

До този извод ОИК Благоевград стигна след преглед на прокурорската преписка и на материалите в нея. Симона Руменова Михалкова  дава своите обяснения, разпознава почерка си при предявяване на страницата от избирателния списък с извършеното дописване под черта , и признава че вероятно лично да е вписала данните на избирателя Георги Атанасов Попов,ЕГН: \*\*\*\*\*\*\*\*\*\*\*\* в допълнителната страница на избирателния списък,при произведения  първи тур на частичния местен избор за кмет на община.  Признава, че е допуснала избирателя Георги Атанасов Попов,ЕГН: \*\*\*\*\*\*\*\*\*\*\* да гласува и съответно попълни и декларация по образец от изборните книжа, с която да декларира, че не е гласувал и няма да гласува на друго място. Нещо повече, установи се  ,че не е имало никаква дискусия, по повод допускане или недопускане на избирател Георги Атанасов Попов,ЕГН: \*\*\*\*\*\*\*\*\*\*\* до гласуване.

Снети са обяснения от  членове на СИК №010300108 , досежно това дали някой от тях не е допуснал до гласуване лицето Георги Атанасов Попов,ЕГН:\*\*\*\*\*\*\*\*\*\*\*\*\*\*\* , дали е давал указания на друг член от комисията ,по повод на дописване в допълнителната страница в основания избирателен списък , на допуснатите до гласуване избиратели.

Не се установи, друг член от състава на СИК №010300108, да е допуснал до гласуване лицето Георги Атанасов Попов,ЕГН:\*\*\*\*\*\*\*\*\*\*\*\*.

За прецизност следва да се упомене, че съгласно чл.264,ал.4 от ИК, **ако избирателят не е вписан в избирателния списък** (списъка), **но има право да гласува**, след проверка в списъка на заличените лица всички негови данни се вписват в допълнителната страница на избирателния списък, след което избирателят се допуска до гласуване. Избирателят представя декларация по образец, че не е гласувал и няма да гласува на друго място. Декларацията се прилага към избирателния списък и е неразделна част от него.

Тези действия се извършват от член на СИК или от Председателят на секцията.

Следва да се отбележи също, че самият избирател, който е гласувал в нарушение на правилата на изборния кодекс и на НК, се е явил отново в опит да гласува и на втори тур на частичния избор за кмет на община на 04.07.2021г. , отново в секция №010300108.  Лицето Георги Атанасов Попов,ЕГН:\*\*\*\*\*\*\*\*\*\*\*\*\*\*\* е опитал да гласува със същия документ за самоличност както и на първи тур, при същите данни от избирателните списъци, но не е бил допуснат до гласуване, след коректно извършена проверка на условието за уседналост, като е разбрал, че не може да гласува в частичния местен избор за кмет на община Благоевград, на 04.07.2021г.

В подкрепа на установеното нарушение се явява обстоятелството, че Симона Руменова Михалкова е назначен като член на секцията , с Решение 29-ЧМИ /16.06.2021г. на ОИК Благоевград. Същата притежава удостоверение за назначена за член на СИК 010300108. От момента на назначението  си като член на СИК Симона Руменова Михалкова има качеството на длъжностно лице по смисъла на чл.93,ал. 2 ИК във връзка с НК, а също така следва да спазва разпоредбите на чл.100 ИК. Несъмнено Симона Руменова Михалкова е извършила нарушението на чл.264,ал.4 , в качеството и на член на СИК 010300108, по време на частичния местен избор за кмет на община Благоевград, произведен на 27.06.2021г./на първи тур/.

Съгласно чл.495,ал.2 от ИК, член на районна, общинска или **секционна избирателна комисия**, който наруши разпоредба на кодекса, извън случаите по чл. 470 - 494, се наказва с глоба от 20 до 200 лв.

Горното налага извода,че следва да се състави АУАН на лицето Симона Руменова Михалкова, съгласно чл.496 ИК, който след връчването му да се изпрати на Областен управител на област Благоевград, за съставяне на наказателно постановление.

Предвид изложеното и на основание чл. 87,ал.1,т.1 вр.с т.34 ИК  във връзка с чл.496 ИК и във връзка с  чл. 495 от ИК и във вр. с член 264, ал. 4, от ИК ,при спазване на законоустановения кворум,  Общинската избирателна комисия Благоевград

**Р Е Ш И:**

1. **УСТАНОВЯВА** нарушение на разпоредбите на чл.264,ал.4 от ИК, извършено от Симона Руменова Михалкова,с ЕГН: 00\*\*\*\*\*\*\*\*, адрес:  гр.Благоевград, ул.“Яне Сандански “№17А,ет.3,ап.12, община Благоевград.
2. **ОПРАВОМОЩАВА** Председателят на ОИК 0103 Благоевград да състави АУАН на Симона Руменова Михалкова, който след връчването му да бъде изпратен на Областен управител на област Благоевград за издаване на наказателно постановление.

Моля гласуваме.

ЗА гласуват 10 члена на ОИК:

Мартин Бусаров ,Йордан Симонски, Милена Велкова, Мустафа Сирачки, Стоян Терзийски , Елеонора Атанасова, Биляна Петачка, *Илия Милев,* , Владимир Вачев, Александра Стоянова;

ПРОТИВ гласуват 2 члена на ОИК:

Вилислав Балев и Светослава Терзиянова-Михайлова

Решението беше взето 18.25 часа

**М.Бусаров :**

Така колеги, приехме това решение сега, аз съставям АУАН, а искам двама свидетел.

Б.Петачка : Аз.

В .Балев: АЗ.

М.Бусаров :

След като напиша акта, искам да се разпишете и да комлектоваме преписката за изпращане на нарушителя. Благодаря.

ТОЧКА РАЗНИ:

М.Бусаров :

На кратко- докладвам Ви, че единия ауан е връчен на нарушителя и сме пратили преписката на Областния управител,да издава наказателно постановление. Други два ауан сме пратили, но от Български пощи, няма данни дали са връчени, така че ще чакаме да видим дали ще има връчване или ще се върнат писмата в цялост, непотърсени. В тоя случай, ще приложим разпоредбата на чл.496А от ИК – ще публикуваме обяваление на сайта ни и ще закачим обявление на таблото ни долу на партера , където си обявяваме актовете. Наемам се аз лично да следя и ще пусна съобщение на сайта, а ще ви уведомя на следващо заседание какво е развитието.

А след като пратим и този ауан №4 ще видим как ще се представят Български пощи. Не са нормални нещата но няма как. Зависим от това.

Колеги моля графика за дежурства да попълним.

\*бяха обсъдени организационни въпроси.

Колеги, благодаря за присъствието на всеки.

Закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

Мартин Бусаров Мустафа Сирачки